paragraph_text: Utemeljen je radi promicanja i obavljanja športskih djelatnosti te ostvarivanja inih zajedničkih interesa, posebice osobito radi sudjelovanja u športskim natjecanjima u kojem konjički klubovi i konjički športski savezi županija i ini nositelji športskih djelatnosti olimpijskih konjičkih disciplina i ostalih konjičkih disciplina koje priznaje Međunarodna konjička federacija (FEI) (preponsko jahanje, dresurno jahanje, daljinsko jahanje, zaprežni sport, military i parakonjaništvo), ostvaruju svoje potrebe i interese, te koji u zemlji i u inozemstvu predstavlja sve subjekte i aktivnosti u području olimpijskih i ostalih FEI priznatih konjičkih športova pred odgovarajućim športskim udrugama. (iz statuta HKS). Trkaći sportovi su organizirani kroz Hrvatski galopski savez (galopski sport) i Hrvatski kasački savez (kasački sport).